Kwabena Amankwa Asiamah

Kwabena Amankwa Asiamah (wɔwoo no Dzifuu 28, 1958) yɛ Ghana sikasɛm ho ɔbemfo na amanyɛnyi. Ɔyɛ baguanyi wɔ Mbrahyɛbagua a ɔtɔdo Esuon wɔ Ghana Kwasafoman a Otsia Anan no mu a ogyinaa Fanteakwa Etsifi Mpasuar  a ɔwɔ Epuei Mantɔw mu  wɔ New Patriotic Party no tsikitsi do.

 Ɔbra ahyɛse na nwomasua 
Dzifuu 28, wɔ afe 1958 mu na wɔwoo Asiamah. Ofi Begoro, kurow bi a ɔwɔ Ghana Epuei Mantɔw mu.[4] Owiee skuul wɔ Hull Suapɔn mu na onyaa ne Master of Business Administration abɔdzin krataa wɔ strategic management mu wɔ afe 1999 mu.[4] Ɔsanso wɔ EMGL abɔdzin krataa wɔ Ghana Institute of Management na Public Administration mu.[1]

 Edwuma 
Asiamah yɛ sikasɛm ho ɔbemfo na sikakorabea dwumayɛnyi wɔ n’edwuma mu.[4] Ansaana ɔrebɛyɛ Mbrahyɛbaguanyi no, nna ɔyɛ Fanteakwa Rural Bank n'egyinatukuw no guamtsenanyi.[4]

 Amanyɛsɛm 
Asiamah yɛ Ɔman Ho Dɔ Kuw Fofor (NPP) no kuwba.[5] Wodzii kan paaw no dɛ ɔmbɛyɛ Ghana Mbrahyɛbagua no mu wɔ Sanda 2009 mu, ber a ɔbɛyɛɛ Ghana Aman a ɔtɔdo anan no Mbrahyɛbagua a ɔtɔdo enum no baguanyi. Mumu 2012 mu no, ɔsan sii akan wɔ afe 2012 Ghana amansan abatow no mu dɛ ɔbɔkora n’ekongua do wɔ NPP tsikitsi do. Odzii nkonyim na ɔbɛyɛɛ Ghana Aman a Ɔtɔdo Anan no Mbrahyɛbagua a Ɔtɔfo Esia no baguanyi.[4] Ɔsan dzii nkonyim wɔ n'abatow mu wɔ afe 2016 Ghana amansan abatow no mu a onyaa abatow nyinaa mu 57% na ɔbɛyɛɛ mprempren Mbrahyɛbagua a ɔtɔdo esuon a ɔwɔ Ghana Kwasafoman a ɔtɔdo anan no baguanyi.[6][7] Ɔyɛ sikasɛm Boaekuw no guamtsenanyi abadziekyir nna ɔsan yɛ Boaekuw no guamtsenanyi ma Eguadzi Ndwuma na Nsrahwɛ Boaekuw.[2]

 Ankorankor asetsena 
Asiamah yɛ Kristonyi (Presbyterian).[1][8] Ɔawar na ɔwɔ mba beesuon.[4]

 Mboadze